ȘTIRI… INFORMAȚII… EVENIMENTE… (XX)

ȘTIRI… INFORMAȚII… EVENIMENTE… (XX)

S-A ÎNTÂMPLAT ÎN LUNA IANUARIE

1.01.1766 – Introducerea nartului (norma zilnică de lucru) în Moldova, prin aşezământul agrar al lui Grigore al III-lea Ghica.

***

1.01.1809 – S-a născut mitropolitul Andrei Şaguna (m.28.06.1873).

***

1.01.1832 – A început aplicarea „Regulamentului Organic” în Moldova.

***

1.01.1838 – Apare, la Braşov, sub direcţia lui George Bariţiu, revista „Foaie literară”, devenită la 2 iulie 1838 „Foaie pentru minte, inimă şi literatură”.

***

1.01.1848 – Intră în vigoare Convenţia dintre Moldova şi Muntenia privind desfiinţarea vămii dintre cele două ţări, excepţie făcând sarea. Se formează o singură piaţă, protejată de un singur cordon vamal.

***

1.01.1855 – Apare, la Iaşi, săptămânal, sub îngrijirea lui V. Alecsandri, „România Literară”, considerată drept continuatoare a programului „Daciei Literare” (până în 3 decembrie 1855).

***

1.01.1866 – Intră în vigoare legea privind introducerea în România a sistemului metric.

***

1.01.1868 – S-a născut I. Al. Brătescu-Voineşti, scriitor, membru şi vicepreşedinte al Academiei Române („Întuneric şi lumină”, „Niculăiţă Minciună”, „Firimituri”) (m.14.12.1946).

***

1.01.1897 – S-a născut Ana Aslan, medic specialist în gerontologie. A evidenţiat importanţa novocainei în ameliorarea tulburărilor distrofice legate de vârstă, aplicând-o pe scară largă în clinica de geriatrie de la Otopeni, sub numele de Gerovital (m.20.05.1988).

***

1.01.1967 – România devine membră a Organizaţiei Naţiunilor Unite pentru Dezvoltare Industrială.

***

4.01.1841 – S-a născut Petru Poni, chimist şi mineralog, unul dintre fondatorii şcolii româneşti de chimie, autor al celor dintâi manuale de fizică şi chimie în limba română, membru şi preşedinte al Academiei Române (1898-1901, 1916-1920) (m.02.04.1925).

***

4.01.1877 – S-a născut Sextil Puşcariu, lingvist şi filolog (m.05.05.1948).

***

5.01.1716 – Nicolae Mavrocordat este numit domn în Ţara Românească. Instaurarea regimului fanariot în Ţara Românească.

***

5.01.1805 – Cea dintâi legiuire care prevede eliberarea unei părţi din moşii de toate servituţile feudale şi transformarea ei în proprietate absolută a boierului – Aşezământul agrar al lui Alexandru Moruzi.

***

5.01.1859 – Adunarea Electivă a Moldovei alege în unanimitate ca domn pe colonelul Alexandru Ioan Cuza.

***

6.01.1760 – S-a născut scriitorul, filosoful şi istoricul Ion Budai Deleanu („Ţiganiada”, „Trei viteji”, „Scrieri lingvistice”) (m.24.08.1820).

***

6.01.1802 – S-a născut Ion Heliade Rădulescu, scriitor şi om politic, întemeietorul presei scrise în Ţara Românească („Curierul românesc”, 1829).

***

7.01.1872 – S-a născut pictorul Octav Băncilă.

***

7.01.1917 – S-a creat, la Iaşi, „Comitetul Naţional al românilor emigranţi din Austro-Ungaria”, avându-i în frunte pe Vasile Lucaciu şi pe Octavian Goga. Comitetul, alcătuit din 12 membri, a semnat Declaraţia de război împotriva Austro-Ungariei.

***

7.01.1873 – S-a născut Iuliu Maniu, preşedinte al Partidului Naţional Român, apoi al Partidului Naţional Ţărănesc, prim-ministru în mai multe rânduri, opozant al regimului comunist. După un proces înscenat, acuzat de complot împotriva statului, Iuliu Maniu este condamnat şi întemniţat la Sighet unde, la 80 de ani, moare în celula sa (m.05.03.1953).

***

17.01.1871 – S-a născut Nicolae Iorga, istoric, critic literar, dramaturg, memorialist („Oameni cari au fost”, „O viaţă de om”, „Istoria literaturii române în veacul al XIX-lea”) (m.27.11.1940).

***

18.01.1848 – S-a născut Ioan Slavici, nuvelist, romancier, memorialist, dramaturg şi gazetar („Moara cu noroc”, „Popa Tanda”, „Mara”, „Fata de birău”) (m.17.08.1925).

***

24.01.1849 – S-a născut Badea Cîrţan, ţăran român, cel care a călătorit pe jos până la Roma pentru a vedea Columna lui Traian şi alte mărturii despre originea latină a poporului român (m.07.08.1911).

***

27.01.1861 – S-a născut mareşalul Constantin Prezan, membru de onoare al Academiei Române (m.27.08.1943).

Contents